《鞠歌行一首》
明代·黄省曾

北风来，冰峨峨，瑶台玉马显么魔。唐虞不再岁易徂，采薇采薇首阳歌。

良人何许卧云萝，圣贤虚生古来多。红颜倏忽将奈何。

设兔罝，张鸟罗，麒麟紫鸾在山阿。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。